text: Galleri: Tysk politi søger ejere af stjålne, dyre smykker
  29 november 2016 kl. 13.56
  Kriminalpolitiet i Flensborg bringer en efterlysning af ejerne af en række stjålne smykker.
  4. juli 2016 fandt en patrulje fra det tyske Bundespolizei nogle værdifulde smykker på rastepladsen Handewitter Forst, der ligger i sydgående retning på motorvej A7.
  Efterforskning i Tyskland har endnu ikke ført til fund af et gerningssted i Tyskland. Derfor retter de nu fokus mod Danmark.
  Smykkerne er fundet i nærheden af den dansk-tyske grænse. Derfor undersøger tysk politi nu, om smykkerne kan være stjålet i Danmark.
  Kriminalpolitiet i Flensborg leder nu efter borgere i Danmark, der kan genkende smykkerne på billederne øverst i artiklen.
  Hvis du kan genkende nogle af smykkerne, så bedes du kontakte Kriminalpolitiet i Flensborg (Kommissariat 7) på telefon 0049-461 4840.
  Tysk politi søger ejere til stjålne smykker #politidk https://t.co/8K6zv70vNg
  
  
  